III.

Návrh
systemizácie príslušníkov Hasičského a záchranného zboru
v štátnej službe na rok 2003
___________________________________________________________________________

	Návrh systemizácie príslušníkov Hasičského a záchranného zboru v rámci všetkých druhov štátnej služby na rok 2003 obsahuje celkový počet 4 030 funkčných miest v štátnej službe podľa zákonom stanovenej organizačnej štruktúry a vymedzených úloh v oblasti vykonávania špecializovanej štátnej správy na úseku ochrany pred požiarmi, ako aj úloh súvisiacich so zdolávaním požiarov, s vykonávaním záchranných prác pri haváriách, živelných pohromách a pri poskytovaní pomoci pri iných mimoriadnych udalostiach s rozdelením do platových tried 1 až 9 podľa príloh č. 1 a  2 k zákonu č. 315/2001 Z. z. o Hasičskom a záchrannom zbore.
	V súlade   so   zákonom    č. 438/2002 Z. z.,   ktorým   sa mení a dopĺňa zákon            č. 315/2001 Z. z. o Hasičskom a záchrannom zbore a mení zákon č. 314/2001 Z. z. o ochrane pred požiarmi je okrem funkčných miest v rámci schválenej systemizácie Hasičského a záchranného zboru na rok 2002 zahrnutý aj príslušný počet funkčných miest transformovaných vojenských záchranných útvarov civilnej ochrany a ich veliteľstva v zmysle uznesenia vlády SR č. 527/2002, ako aj príslušný počet funkčných miest Mestského hasičského a záchranného zboru hl. mesta SR Bratislavy.
	Celkový   počet   4 030    funkčných    miest   zapracovaný  podľa § 15 zákona           č. 315/2001 Z. z. do návrhu systemizácie Hasičského a záchranného zboru na rok 2003 tvorí:
-	3 221 funkčných miest v rámci schválenej systemizácie Hasičského a záchranného zboru na rok 2002 uznesením vlády SR č. 1039 z 31. októbra 2001
-	500 funkčných miest transformovaných vojenských záchranných útvarov civilnej ochrany s tým, že veliteľstvo vojsk civilnej ochrany bude začlenené do organizačných štruktúr Prezídia Hasičského a záchranného zboru
-	309 funkčných miest Mestského hasičského a záchranného zboru hl. mesta SR Bratislavy.

Vychádzajúc z prílohy č. 1 a 2  k  zákonu č. 315/2001 Z. z. o Hasičskom a záchrannom zbore sa navrhuje uvedených 4 030 funkčných miest zaradiť do jednotlivých platových tried takto:

1.	platová trieda    312 funkčných miest
2.	platová trieda    835 funkčných miest
3.	platová trieda    577 funkčných miest
4.	platová trieda 1 319 funkčných miest
5.	platová trieda    421 funkčných miest
6.	platová trieda    208 funkčných miest
7.	platová trieda    250 funkčných miest
8.	platová trieda       81 funkčných miest
9.	platová trieda       27 funkčných miest.

Okrem   uvedených   miest   v štátnej    službe   bude v rámci    verejnej služby             v  Hasičskom a záchrannom zbore pôsobiť 362 zamestnancov zaradených v terajších jeho  zložkách ako aj v  transformovaných vojenských záchranných útvaroch civilnej ochrany a v Mestskom hasičskom a záchrannom útvare hlavného mesta Slovenskej republiky Bratislavy. Uvedení zamestnanci budú  vyčlenení na plnenie odborných ekonomických a obslužných činností v rámci organizačných zložiek Hasičského a záchranného zboru s tým, že sa bude na nich vzťahovať zákon č. 313/2001 Z. z. o verejnej službe. 
Objem výdavkov na odmeňovanie príslušníkov a zamestnancov v Hasičskom a záchrannom zbore v roku 2003 je vyčíslený v sume 934 267 tis. Sk. Pri navrhovanej štruktúre sa navrhuje na odmeňovanie príslušníkov suma 888 781 tis. Sk a pre zamestnancov vo verejnej službe suma 36 450 tis. Sk. Vykonaný prepočet potreby finančných prostriedkov vychádza zo schválenej  systemizácie a rozpisu rozpočtu na rok 2002.    Je   v  ňom  premietnutá   realizácia tých ustanovení zákona č. 315/2001 Z. z. o Hasičskom a záchrannom zbore, ktoré v rámci súvisiacej novely tohto zákona   nadobudnú účinnosť dňom 1. januára 2003. 
 Z hľadiska finančného dopadu navrhovanej systemizácie na štátny rozpočet sa uvádza, že absolútny nárast výdavkov je v sume 39,8 mil. Sk. Ide o sumu, ktorou sa Magistrát hlavného mesta Slovenskej republiky Bratislavy doteraz podieľa na finančnom zabezpečení  potrieb Mestského hasičského a záchranného zboru hlavného mesta Slovenskej republiky Bratislavy. Vyčíslenie dopadu na štátny rozpočet tiež predpokladá, že i naďalej bude zachovaný objem prostriedkov štátneho rozpočtu doteraz rozpočtovaný na činnosť vojenských záchranných útvarov civilnej ochrany, ako aj objem prostriedkov v sume 78,5 mil. Sk poskytovaný Magistrátu hlavného mesta Slovenskej republiky Bratislavy vo forme štátnej účelovej dotácie na činnosť hasičov. Z pohľadu ekonomickej klasifikácie výdavkov sa predpokladá preklasifikovanie výdavkov z kategórie tovary a služby na výdavky na platy v sume 30 mil. Sk.